Chris Smith i Komisionit të Helsinkit vlerëson mbështetjen e Kongresit për zgjedhje të drejta në Shqipëri
Smith: Shqipëria ka detyrimin të mbajë zgjedhje që të jenë të ndershme
Bashkëkryetari i Komisionit të Helsinkit, ligjvënësi republikan Chris Smith, bëri mbrëmë thirrje për zhvillimin e zgjedhjeve të drejta dhe të lira në Shqipëri. Ai gjithashtu vlerësoi kolegët e tij në Dhomën e Përfaqësuesve për miratimin ditët e fundit të Rezolutës 155, ku i bëhej thirrje qeverisë së Shqipërisë që të sigurojë që zgjedhjet parlamentare të 3 korrikut të zhvillohen sipas standarteve ndërkombëtare për zgjedhje të drejta dhe të lira. -tha ligjvënësi Smith. Komisioni për Sigurimin dhe Bashkëpunimin në Evropë, që njihet edhe si Komisioni i Helsinkit, është një agjenci qeveritare amerikane që vëzhgon përparimin në zbatimin e dispozitave të marrëveshjeve të Helsinkit të vitit 1975. Komisioni përbëhet nga 9 anëtarë nga senati i Shteteve të Bashkuara, 9 anëtarë nga Dhoma e Përfaqësuesve dhe nga një anëtar përkatësisht nga Departamenti i Shtetit, ai i Mbrotjes dhe i Tregëtisë. “ -tha Smith. Rezoluta 155 e Dhomës së Përfaqësuesve, e miratuar më 27 qershor, bënte thirrje që qeveria shqiptare të bëjë të sigurojë që zgjedhjet parlamentare të 3 korrikut të zhvillohen në përputhje me standartet ndërkombëtare për zgjedhje të drejta dhe të lira. Kjo masë e arritur me bashkëpunimin dy-partiak u realizua me mbështetjen e bashkëkryetarit të Kosmisionit të Helsinkit, Chris Smith. Më 20 korrik të vitit 2004 Komisioni i Helsinkit zhvilloi seancën “Përparimi i Demokracisë në Shqipëri”, ku ju kushtua vëmendje reformave të veçanta, të nevojshme për të siguruar suksesin e zgjedhjeve të së dielës në Shqipëri. “Unë,- tha ligjvënësi Smith,- jam krenar që Komisioni Helsinki dhe Dhoma e Pëfaqësuesve kanë qenë të aftë, sado pak, ta mbështesin popullin shqiptar t’i japë drejtimin e duhur demokracisë në vend. Komisioni Helsinki, -tha ligjvënësi Smith, - do të dërgojë anëtarë të tij për të vëzhguar nga afër zgjedhjet në Shqipëri dhe siç thuhet në Rezolutën 155 të Dhomës së Përfaqësuesve, liria e çdo vendi është e rëndësishme.